Padtoets: Dié bakkie ŉ aangename verrassingDie nuwe JMC Vigus 2.4D 4×4 Lux- enkelkajuit (Foto: JMC) deur Kallie de Jong Maroela Media het my onlangs gevra om die nuwe JMC Vigus 2.4D 4×4 Lux- enkelkajuit ŉ bietjie te bekyk. Ná die vorige JMC was ek nie juis baie opgewonde nie. Gelukkig was ek verkeerd. Die nuwe Vigus-enkelkajuit is voorwaar ŉ vars bries. Selfs met die eerste oogopslag kan jy sien dat die nuwe Vigus ŉ perd van ŉ ander kleur is, en hy is boonop opgesaal. Die bakwerk en eksterne stilering is ŉ aansienlike verbetering op die Boarding en sleep vir JMC mooi in 2018 in. Die binneruim het ook ŉ gedaanteverwisseling ondergaan. Die sitplekke is sag, moontlik te sag – tog gemaklik en die bestuursposisie is goed. Ek is 1,8m lank – so dit kan beknop voel, maar kleiner manne gaan heeltemal gemaklik wees. Die kajuit is ergonomies en heel stylvol. Die instrumente is lekker duidelik en lees maklik. Die Vigus beskik tot my verbasing oor ŉ heel goeie klankstelsel. Die klank is besonder goed vir ŉ enkelkajuitbakkie en die paneelbord het verskeie funksies soos USB. Ek dink wel daar is te veel klem gelê op die klankstelsel aangesien dit ŉ groot gedeelte van die paneelbord beslaan. Die kajuit word lieflik beheer deur ŉ goeie lugreëlingstelsel en dit voel nie asof dit ŉ groot impak het op werkverrigting nie. Die tekort aan stoorplek in die Vigus is vir my ŉ probleem en ek bly onseker waar om my selfoon en sleutels te bêre. Al plek is in die deur, of die middelste-kissie. Die ratkas van die Vigus is aanvaarbaar maar kan beslis doen met ŉ bietjie verfyning. Indien daar vrag gedra word sukkel ŉ mens om ŉ balans te vind tussen die koppelaar uitbrand en naby genoeg aan die turboaanjaer se ‘boost’ te kom. Vierde rat is effens lank, en vyfde dan nie veel langer nie, so ek voel die ratverhoudings kan beter versprei word. Die Vigus bied 88 kW en 290 Nm van sy 2,4 turbodieselenjin. Hy sal aanhou draf tot 160 km/h. ŉ Groot verrassing is die ritgehalte van die Vigus. Die kajuit is besonders stil vir ŉ bakkie, selfs op ŉ grondpad. Die Vigus ry ook uiters gemaklik vir ŉ 4×4. Die agterste vering, net soos met die Boarding, is vir my effe hard, maar met vrag is die vering aangenaam. Die voorste vering bly te sag na my smaak en met vrag, as mens rem, dan duik die neus af en hop terug. Die padhouvermoë van die Vigus is in die kol vir dié klas bakkie. Die veiligheidstelsels soos ABS en EBD maak ŉ goeie verskil aan die veiligheid en standvastigheid, veral op ŉ grondpad. Dit is ŉ aangename aanvulling. Parkeerhulp en elektroniese 4×4 skakelaar is ook aangename verassings so laag op die prysleer. Die grootste verrassing is die prys: R299 990, met ŉ 3 jaar/ 100 000 km waarborg. Skielik is die pakket baie aantrekliker as wat ŉ mens verwag. Die naaste hoofstroom teenstander is om en by R90 000 duurder en bied nie meer truuks as die Vigus nie. Ek sal die JMC Vigus 2.4D 4×4 Lux- enkelkajuit só opsom. Die bougehalte is verbasend goed. Die luukshede is voldoende en bied alles wat mens in ŉ enkelkajuit benodig. Die Vigus is ŉ reuseverbetering vir JMC en is besig om ŉ stewige voet in die Suid-Afrikaanse deur te kry. Die teenstanders gaan hul potlode moet skerpmaak. Die reeks lyk só: Die reeks word gedek deur ŉ 3 jaar/ 100 000 km waarborg en ŉ 5 jaar/ 60 000 km diensplan. Die kompetisie lyk só: 5 jaar/ 90 000km diensplan diensplan opsioneel 5 jaar/ 90 000km diensplan 6 jaar/ 90 000km diensplan 5 jaar/ 90 000km diensplan